CELEX: 32012R1192
Language: mt
Date: 2012-12-12 00:00:00
Title: Regolament tal-Kummissjoni (UE) Nru 1192/2012 tat- 12 ta’ Diċembru 2012 li jtemm ir-reġistrazzjoni tal-importazzjonijiet ta’ lajters taż-żnied tal-but bil-gass, li ma jimtlewx ikkunsinnati mill-Vjetnam, kemm jekk huma ddikjarati li joriġinaw mill-Vjetnam jew le, imposti bir-Regolament (UE) Nru 548/2012

13.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 340/37
            
         REGOLAMENT TAL-KUMMISSJONI (UE) Nru 1192/2012
   tat-12 ta’ Diċembru 2012
   li jtemm ir-reġistrazzjoni tal-importazzjonijiet ta’ lajters taż-żnied tal-but bil-gass, li ma jimtlewx ikkunsinnati mill-Vjetnam, kemm jekk huma ddikjarati li joriġinaw mill-Vjetnam jew le, imposti bir-Regolament (UE) Nru 548/2012
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1) (“ir-Regolament bażiku”), u b’mod partikolari l-Artikolu 14 tiegħu,
   Wara li kkonsultat il-Kumitat Konsultattiv,
   Billi:
   1.   L-investigazzjoni kontra l-evażjoni u r-reġistrazzjoni ta’ importazzjonijiet
   
   
               (1)
            
            
               Fis-26 ta’ Ġunju 2012 permezz tar-Regolament (UE) Nru 548/2012 (2) il-Kummissjoni bdiet investigazzjoni dwar l-evażjoni possibbli tal-miżuri kontra d-dumping imposti bir-Regolament tal-Kunsill (KE) Nru 1458/2007 (3) fuq importazzjonijiet ta’ lajters taż-żnied tal-but bil-gass li ma jimtlewx li joriġinaw mir-Repubblika Popolari taċ-Ċina minn importazzjonijiet ta’ lajters taż-żnied tal-but bil-gass li ma jimtlewx ikkunsinnati mill-Vjetnam, kemm jekk huma ddikjarati li joriġinaw mill-Vjetnam jew le. Dan ir-Regolament issuġġetta wkoll l-importazzjonijiet imsemmija hawn fuq għal reġistrazzjoni.
            
         
               (2)
            
            
               Dan ir-Regolament ma jippreġudikax il-konklużjonijiet tal-investigazzjoni mibdija bir-Regolament (UE) Nru 548/2012.
            
         2.   It-terminazzjoni tar-reġistrazzjoni
   
   
               (3)
            
            
               Minħabba l-iskadenza tal-miżuri anti-dumping fuq importazzjonijiet ta’ lajters taż-żnied tal-but bil-gass, li ma jimtlewx li joriġinaw mir-Repubblika Popolari taċ-Ċina (4), għandha titwaqqaf ir-reġistrazzjoni tal-importazzjonijiet ta’ lajters taż-żnied tal-but bil-gass li ma jimtlewx ikkunsinnati mill-Vjetnam, kemm jekk jiġu ddikjarati li joriġinaw mill-Vjetnam u kemm jekk le.
            
         ADOTTAT DAN IR-REGOLAMENT:
   Artikolu 1
   B’dan, l-awtoritajiet doganali huma ordnati li jtemmu r-reġistrazzjoni ta’ importazzjonijiet imwettqa skont l-Artikolu 2 tar-Regolament (UE) Nru 548/2012.
   Artikolu 2
   Dan ir-Regolament għandu jidħol fis-seħħ fl-14 ta’ Diċembru 2012.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-12 ta’ Diċembru 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 343, 22.12.2009, p. 51.
   
      (2)  ĠU L 165, 26.6.2012, p. 37.
   
      (3)  ĠU L 326, 12.12.2007, p. 1.
   
      (4)  ĠU C 382, 12.12.2012, p. 12.